El radar mòbil per a controlar la velocitat als carrers de l'Eliana entra en proves
16 de abril de 2021

La Policia Local de l'Eliana inicia aquest cap de setmana, del 17 i 18 d'abril, les proves del nou radar mòbil el model Velolaser que ha adquirit recentment l'Ajuntament per a controlar la velocitat en diferents vies del municipi.

En concret, un total de quatre agents informaran verbalment la ciutadania, la vesprada del dissabte i del diumenge, en diferents punts de la localitat a aquells que superen la velocitat màxima permesa de 30 km/hora.

En cap cas hi haurà sancions per als infractors durant aquests dies de prova que, una vegada superat, podrien aconseguir fins als 600 euros i la retirada de 6 punts del permís de conduir.

Aquest model de radar mòbil permet verificar la velocitat a la qual circula el trànsit i detecta quan algun vehicle està excedint els límits. A més és lleuger i portàtil, pot controlar dos carrils de diferent sentit al mateix temps i actua fins i tot amb poca llum.

Tal com explicat el regidor de Seguretat Ciutadana, Vicente Zamora, l'Ajuntament compleix així amb una reivindicació veïnal per al control de la velocitat dels vehicles als carrers de la localitat.